शिक्षा मंत्रालय
विशेष अभियान 2.0 का क्रियान्वयन सुनिश्चित करने और स्वच्छता को प्रोत्साहन देने के लिये उच्च शिक्षा विभाग द्वारा उठाये गये कदम
केंद्रीय शिक्षा मंत्रालय के अधीन उच्च शिक्षा विभाग सरकारी कार्यालयों को साफ-सुथरा तथा उन्हें नागरिक-अनुकूल बनाने के बारे में प्रधानमंत्री के आह्वान का अनुपालन करते हुये विशेष अभियान 2.0 में सक्रिय भागीदारी कर रहा है।
तैयारी करने के दौरान, विभाग ने अपने सभी क्षेत्रीय कार्यालयों के साथ मिलकर विभिन्न मानकों के आधार पर लंबित मामलों की पहचान की तथा अभियान स्तर पर लंबित मामलों के तेज निस्तारण की व्यवस्था की। इस तरह विभाग ने लक्ष्य निर्धारित किये। अभियान के दौरान उच्च शिक्षा विभाग में जो गतिविधियां चलाई गईं, उनका विवरण इस प्रकार हैः
सभी क्षेत्रीय कार्यालय, जिनमें विभाग के प्रशासनिक नियंत्रण वाले 189 संस्थान शामिल हैं, उन सबने विशेष अभियान 2.0 के तत्त्वावधान में विभिन्न गतिविधियों का संचालन किया। इसमें सभी कार्यालयों ने अपने-अपने परिसरों में स्वच्छता पर विशेष ध्यान दिया। 3-आर  को प्रोत्साहित करने वाली गतिविधियों चलाई गईं, 3-आर  के लघु-केंद्र बनाये गये, जिन्हें महिला स्व-सहायता समूह चला रहे थे। इन गतिविधियों के तहत कार्यालयों से कचड़े को जमा करके छांटना और उन्हें दोबारा इस्तेमाल करने लायक बनाना शामिल था।
उच्च शिक्षा सचिव ने शिक्षा विभाग के तहत आने वाले सभी केंद्रीय उच्च शिक्षा संस्थानों/संगठनों/सम्बद्ध और अधीनस्थ कार्यालयों के प्रमुखों के साथ 30 सितंबर, 2022 को एक बैठक की। यह बैठक वीडियो कॉन्फ्रेंसिंग के जरिये की गई, जिसमें विभागों के सभी प्रमुख अपर/संयुक्त सचिव उपस्थित थे। उच्च शिक्षा सचिव ने अभियान स्तर पर गतिविधियों के संचालन पर जोर दिया, जिसके लिये विभिन्न लंबित मामलों का निपटारा तथा कार्यालय परिसरों में खाली जगह का प्रबंधन शामिल था।
शिक्षा मंत्रालय में दो अक्टूबर, 2022 से 31 अक्टूबर, 2022 तक विशेष अभियान 2.0 के तहत स्वच्छता अभियान के दौरान आंतरिक प्रतियोगिता का आयोजन किया गया, ताकि कार्यालय के सेक्शन/डेस्क द्वारा किये जाने वाले शानदार योगदान का मान किया जाये। आंतरिक प्रतियोगिता के मूल्यांकन के मुख्य मानक इस प्रकार थेः
- कारगर, व्यवस्थित और सुंदरता के साथ जगह का इस्तेमाल करना;
- सेक्शन/डेस्क में जगह को साफ-सुथरा रखना;
- रिकॉर्ड प्रबंधन कार्य।
- सेक्शन/डेस्क, आदि में सफाई कायम रखने के लिये अभिनव प्रयोग आदि।
प्रशासनिक सुधार और लोक शिकायत विभाग द्वारा बनाये गये हैशटैग का इस्तेमाल करके उच्च शिक्षा विभाग स्वच्छता व विशेष अभियान 2.0 को पूरी सक्रियता से प्रोत्साहित करता रहा है। साथ ही उच्च शिक्षा विभाग के अधीन आने वाले सभी संस्थान भी अपने-अपने सोशल मीडिया हैंडल के जरिये विशेष अभियान 2.0 के प्रोत्साहन में सक्रिय रहे हैं।
विशेष अभियान 2.0 के तत्त्वावधान में उच्च शिक्षा विभाग के अधीनस्थ विभिन्न संस्थानों/संगठनों द्वारा संचालित कुछ प्रमुख गतिविधियां:
- एनआईटी दिल्ली – 11 अक्टूबर, 2022 को वृक्षारोपण अभियान चलाया गया। इसमें विशेष अभियान 2.0 के तहत दिल्ली के एनआईटी के नये परिसर में एक साथ 100 पौधे लगाये गये। कूड़ा फेंकने वाले स्थान का उपयोग करते हुये एनआईटी परिसर में ओपन-जिम भी बनाया गया।
- स्वच्छता को प्रोत्साहन देने और लोगों में जागरूकता पैदा करने के लिये बनारस हिंदू विश्वविद्यालय  परिसर में 18 अक्टूबर, 2022 को नुक्कड़ नाटक आयोजित किया गया।
- रक्तदान शिविर का आयोजन बीएच यू में 12-18 अक्टूबर, 2022 को किया गया, जहां बीएचयू के स्टाफ/छात्रों ने 254 यूनिट रक्तदान किया।
- विशेष अभियान 2.0 के तहत आईआईटी मद्रास ने 10 हजार वर्ग मीटर स्थान साफ करके जगह बनाई।
- इसी तरह विशेष अभियान 2.0 के तत्त्वावधान में उच्च शिक्षा विभाग के सभी 189 संस्थानों ने विभिन्न गतिविधियां चलाईं।